Vilis Valdmanis

Vilis Valdmanis ( — ) bija latviešu gleznotājs, grafiķa Voldemāra Valdmaņa brālis.http://www.letonika.lv/groups/default.aspx?r=6&q=Vilis valdmanis&id=969600&&g=1
Bijis Mūksalas mākslinieku biedrības biedrs.

 Biogrāfija 
Vilis Valdmanis dzimis 1906. gada 28. decembrī Kosas pagasta Rozākās lauksaimnieku ģimenē. Glezniecību apguvis, mācoties Rīgas Tautas augstskolas zīmēšanas un gleznošanas studijā pie gleznotājiem Konrāda Ubāna un Ludolfa Liberta, kā arī studējot Latvijas Mākslas akadēmijas Dabasskatu glezniecības meistardarbnīcā pie Vilhelma Purvīša, kuru beidza 1938. gadā ar diplomdarbu "Lauku ainava".Valdmanis Vilis (Vilhelms) - piedāvājumā 11 darbi - Glezniecība - KLASISKĀS MĀKSLAS GALERIJA "ANTONIJA" Otrā pasaules kara laikā nokļuvis Polijā, kur, nodibinot sakarus ar poļu māksliniekiem, turpinājis gleznot.Galerijā 'Antonija' būs Viļa Valdmaņa gleznu izstāde - DELFI 1946. gadā, baidīdamies no iespējamām represijām, devies uz Zviedriju, Vermlandes lēni, kur dzīvojis līdz 1964. gadam. Šeit iesākumā strādājis meža darbos un iedvesmojies no novada īpatnējās ainavas, kas atspoguļojas mākslinieka tā laika darbos, bieži vien atainojot violetā ziedu krāsā. 1964. gadā pārcēlies dzīvot uz Jākobsbergu, kas iekļaujas Lielstokholmā, kur arī miris 1980. gada 20. oktobrī. Apbedīts Stokholmas Meža kapu latviešu kapu pirmā kapu nodalījuma kreisās puses slejā.

 Mākslinieciskā darbība 
Bijis ražīgs mākslinieks. Gleznojis galvenokārt reālistiskas ainavas un klusās dabas, izceļot kolorītu. 1950. gados un vēlāk pievērsies arī portretam un figūrām, darbo otas rakstā kļuvuši trauksmaināki, tonāli daudzveidīgāki. Strādājis eļļas glezniecības tehnikā, akadēmiski reālistiskā ievirzē.
 Izstādes 
Sācis piedalīties izstādēs no 1930. gada un no šī laika ir piedalījies visās Latvijas Kultūras fonda un Mūksalas makslinieku biedrības izstādēs. Trimdā piedalījies izstādēs Polijā Gdiņā un Dancigā kopā ar poļu māksliniekiem, kā arī vēlāk, uzsākot dzīvi Zviedrijā, ņēmis dalību trimdas latviešu un zviedru mākslinieku izstādēs, sarīkojot arī vairākas personālizstādes.

 Gleznas 

 Ārējās saites 
 Biogrāfija un darbi
 Darbi
 Biogrāfija
 Atsauces 

Kategorija:1906. gadā dzimušie
Kategorija:1980. gadā mirušie
Kategorija:Cēsu novadā dzimušie
Kategorija:Latvijas mākslinieki
Kategorija:Latviešu mākslinieki
Kategorija:Latvijas trimdas gleznotāji